  Туспуктэм: Григорий Фомин Майя Бывальцева Удмуртиысь школаын дышетскисьёс, 21 аресозь студентъёс но дышетӥсьёс «Лучший урок письма – 2023» вожвылъяськонэ пыриськыны быгато. Со сярысь элькунысь дышетонъя но тодосъя министерстволэн пресс-службаез ивортӥз. Дышетскисьёс гожтэт музэн сочиение гожтыны кулэ, дышетӥсьёс – гожтэт гожтонъя урок ортчытыны методика разработкаос дасяны. Школаын дышетскисьёс но студентъёс понна номинациос: - «Кто может меня воспитать?»; - «Я доброволец, я волонтер»; - «Рецепты счастливой семьи»; - «Судьба и Родина едины!»; - «Есть такая профессия — Родину защищать…»; - «Наставник — создатель будущего». МГУ-лэн ректореныз Виктор Садовничиен кивалтоно жюри авторъёслэсь малпанзэс радъяны быгатэмзэс, ӟуч кылэз тодэм-валамзэс дунъялоз. Дышетӥсьёслэсь тужгес аспӧртэм но школа программае пыртыны луоно разраотказэс быръёзы. Ужъёсты 1-тӥ гудырикошконозь келяны луоз. Кагаз вылын: 426008, г. Ижевск, ул. Пушкинская, 266а, каб. 210 адресъя, басьтӥсь чре «На конкурс «Лучший урок письма» гожтоно. Яке Svetlana.Bobrova@russianpost.ru электрон почтае. Вормисьёслы дипломъёс но кузьымъёс сётозы. Творчествоя вожвылъяськон кунын 21-тӥ ползэ ортче ни. Сое Россиысь потча, М. В. Ломоносов нимо МГУ но герӟет удысын ужасьёслэн профсоюззы радъяло. Тодэ вайытом, тулыспалэ Россиын пинал лыдӟисьёслэн «Живая» классика вожвылъяськонзы кутскиз.  Тегъёс: Удмуртия вожвылъяськон пиналъёс студентъёс дышетӥсьёс  